Gilli Sørensen skifti í vetur frá B36 til danska AaB, og í venjingardystunum fekk hann eisini hampuliga nógva spælitíð. Síðani danska kappingin byrjaði aftur, hevur Gilli verið argaður eitt sindur av skaða, og tí hevur hann bara verið áskoðari, meðan liðfelagarnir hava sett seg á oddasessin, men í dag var hann í hópinum, tá AaB spældi hálvfinalu í steypakappingini móti AC Horsens. AaB vann dystin 2-1, og seinasta korterið var Gilli Sørensen á vøllinum. Soleiðis var hann í fyrsta veruliga dystinum fyri nýggja felagið við til at spæla liðið í donsku steypafinaluna, sum verður spæld í Parkini Kristi himmalferðardag.